మధుమేహం
రోగుల్లో (ముఖ్యంగా టైప్ 1) డయాబెటిక్ కీటో అసిడోసిస్ కూడా ఉండే అవకాశాలున్నాయి. దీనివల్ల మెటబాలిసమ్ నియంత్రణ కోల్పోయి శ్వాశలో అసిటోన్ వాసన రావడం, శ్వాశవేగంగా పీల్చుకోవడం, కడుపులో నొప్పి మొదలగు లక్షణాలు అగుపిస్తాయి. ఈ పరిస్థితి తీవ్రమైతే కోమా తద్వారా మరణం సంభవించవచ్చు. అతి అరుదైనదైనా తీవ్రమైన టైప్ 2 లో కలిగే శరీరంలో నీటి శాతం తగ్గిపోవడం వల్ల కలుగుతుంది.
మధుమేహము రెండు రకాలు. ప్రపంచ ఆరోగ్య సంస్థ ప్రకారం మొదటి రకం మరియు రెండవ రకం అని రెండు వర్గాలుగా విభజంచబడినది (అమెరికన్ డయాబెటిస్ అసోసియేషన్ కూడా ఇదే పద్ధతిని పాటించింది). సాధారణంగా దీనిని గుర్తించడంలో జాప్యం జరుగుతుంటుంది. ఐతే, ఈ రెండు వ్యాధి లక్షణాలు దాదాపు ఒకే విధంగా ఉంటాయి. ఈ వ్యాధికి చెయ్యవలసిన వైద్యానికి సంబంధించి ప్రపంచ ఆరోగ్య సంస్థ 2000 జూన్ లో కొన్ని ప్రామాణికాలను నిర్ణయించింది.
పరిధీయ నరాలవ్యాధి
TENS (ట్రాన్స్‌క్యుటేనియస్ ఎలెక్ట్రికల్ నెర్వ్ స్టిమ్యులేషన్) థెరపీ, మధుమేహ పరిధీయ నరాలవ్యాధి చికిత్సలో సమర్థవంతంగానూ, సురక్షితంగానూ ఉండవచ్చు. ఇటీవల కాలంలో 78మంది రోగులతో జరిపిన మూడు నమూనాల సమీక్ష ప్రకారం 4 మరియు 6 వారాల చికిత్స తర్వాత నొప్పిలో కొంత మెరుగుదల కనిపించింది గాని 12 వారాల చికిత్సలో కనిపించలేదని కనుగొన్నారు, అయితే 12 వారాల చికిత్సలో మొత్తంమీద నరాలవ్యాధి లక్షణాలలో మెరుగుదల కనిపించిందట. నాలుగు నమూనాలకు సంబంధించి జరిపిన రెండో సమీక్షలో నొ్ప్పికి సంబంధించి గణనీయంగా మెరుగుదల కనిపించింది, మరియు మొత్తం రోగ లక్షణాలలో, ఒక నమూనాలోని 38 శాతం మంది రోగులలో వ్యాధిలక్షణాలు కనిపించలేదు. సుదీర్ఘకాలం ఉపయోగించిన తర్వాత కూడా చికిత్స సమర్ధవంతంగా కొనసాగింది కాని, చికిత్స నిలిపివేసిన నెలలోపే వ్యాధి లక్షణాలు తిరిగి పొడసూపాయి.